Det ble avholdt styremøter nr 09-11 i Momarken-selskapene 31-10 på selskapets kontor. Samtlige styremedlemmer deltok. Fra administrasjonen deltok daglig leder Knut Ekhaugen.

Driftsselskapet

Godkjenning av referat fra forrige møte.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

\*Omsetningsrapport pr uke 43.

\*ØT’s Høstkonferanse hvor daglig leder og sport/markedssjef hadde innledninger om Momarken. Enighet om at vi på strategimøtet setter informasjons- og samarbeidsformer med lokallag/forbund på agendaen.

\*Budsjettprosess 2012. Provisjonsinntektsbudsjettet er redusert med ¼ mill. mot i år pga endringer terminliste. Med kostnadsøkninger på ¼ mill bare på personal står vi overfor store utfordringer i budsjettarbeidet.

\*Arbeidet med Jubileumsberetningen er i god rute.

\*Folkehesten utsolgt i region Momarken.

\*Strategimøte kombinert med styremøte i Strømstad 25-26/11.

For øvrig ble orienteringen tatt til etterretning.

Regnskapsrapport pr september.

Resultatet pr september er om lag som budsjett.

Regnskapsrapporten med kommentarer ble tatt til etterretning.

Travprogram.

Det ble orientert om samarbeidet mellom sju baner som har forhandlet fram et nytt program fra Grefslie og hvor Momarken har rollen som koordinator mellom disse banene. Programmet har omslagssider i 4 farver og vi kan valgfritt bruke nye bilder på hvert program uten pristillegg. Programmet i A-5 format har plass til oppdretter og annen info, for eksempel premieskala i siste starter. Lunsjtrav-utgaven er forenklet.

For Momarkens vedkommende er det beregnet en innsparing på 300’ i trykk- og distribusjonskostnader i 2012 mot 2010.

Styret ga sin tilslutning til det nye opplegget som har fulgt retningslinjer gitt på styremøte nr 9-11.

Andre referatsaker.

Styreleder refererte fra styreledermøte DS’er i DNT-regi hvor følgende saker ble referert:

- overføring av forvaltningsansvaret for premiematrisen fra NR til DNT

-DNT’s Sportsplan

- inntektsfordelingsmodellen

- samarbeidsformer mellom banene

Ole Jonny Solberg informerte om DNT’s Høstkonferanse 01-10 hvor følgende saker ble referert:

* premiematrisen
* importrestriksjoner på utenlandske hester
* utfasing av tilskudd til prøveløp – alt legges til mønstringsløp

Eventuelt.

Ingen saker ble tatt opp.